عمرو اديب

**عمرو اديب ** مذيع تليڤزيون مصرى مولود فى المحله فى مصر فى 23 اكتوبر 1963

## حياته
* عمر اديب اتولد  فى المحله الكبرى فى مصر فى 23 اكتوبر 1963 باسم عمر عبد الحى مصطفى اديب
* الابن الوسطانى للسيناريست عبد الحى اديب و اخو المنتج السينمائى عماد اديب (اخوه الكبير) صاحب شركة جود نيوز. درس فى فيكتوريا كوليج  فى القاهره و بعدين فى كلية الاعلام فى جامعة القاهره 
* عمرو اديب متجوز المذيعه لميس الحديدى و ابنه منها اسمه نور

## زملكاوى
عمرو اديب بيشجع نادى الزمالك.

## شغله
اعلامى و مقدم برامج مصرى متميز اشتهر بوقوفه مع الانظمة الحاكمه زى (محمد حسنى مبارك و عبد الفتاح السيسى و معارضته الشديده للاخوان   زى محمد مرسى). عنده شعبيه كبيره فى مصر بين كل طبقات الشعب المصرى و شعبيه كبيره كمان فى الدول العربيه. الابن الوسط للسيناريست و الكاتب عبد الحى اديب و اخو المنتج السينمائى عماد اديب (اخوه الكبير) صاحب شركة جود نيوز. درس فى فيكتوريا كوليج فى القاهره و بعدين فى كلية الاعلام فى جامعة القاهره. بيعتبر عمرو اديب من أحسن اللى بيقدمو البرامج التلفزيونيه فى مصر و مشهور باسلوبه المتميز اللى بيتكلم بيه. من برامجه المشهوره اللى بيقدمها برنامج القاهره اليوم علا قناة *اليوم* اللى تبع شبكة *اوربت شوتايم* (OSN) و الاول كان بيتبع بس شبكة اوربت بس بعد الاندماج للشوتايم دلوقتى بقى برنامج الحكاية على mbc مصر بيتذاع على اكثر من 6 اقمار البرنامج بيتشاف فى اكتر من قاره فى العالم، و بيرأس تحرير جورنال *العالم اليوم* و المدير التنفيذى لشركة جود نيوز الاعلاميه بتاعة أخوه عماد اديب.

عمرو اديب منجوز المذيعه و الاعلاميه المشهوره فى مصر و اللى شغاله فى التلفزيون المصر و كمان *شبكة قنوات النيل* (NTN) لكن الايام دى بتقدم برنامج على قناة الحدث لميس الحديدى و جايب منها ولدين.عمرو اديب معروف بوطنيته و شعوره الانتمائى لبلده مصر و كانت ليه مواقف مشرفه فى التصدى لمحاولات تشويه صورة مصر فى الاعلام العربى.

بعد ماتش الكووره فى تصفيات كاس العالم بين مصر و الجزاير يوم 18 نوفمبر 2009 فى السودان فتح تليفونه على الهوا عشان يتلقى طلب مساعدات من المصريين فى السودان عشان يوصلها للمسؤولين. و استمر فى مناقشة الموضوع و اتعرض المصريين لاساءات من المشجعين الجزايريين بعد الماتش و ضرب على مصالح مصر فى الجزاير و تدمير مكتب شركة مصر للطيران فى الجزائر.

## مكالمه تليفونيه
جزء من مكالمه تليفونيه حلوه فى برنامج *القاهره اليوم* بتاريخ 23 نوفمبر 2009 عن موضوع القوميه العربيه بين عمرو اديب و العربى فهد العرابى رئيس أسبا للدراسات و العلوم و الاعلام عشان اعتداءات الجزايريين على المصريين و اللى بتلقى ضؤ على مفهوم العروبه اللى فيه مصريين بقوا بيعتبروها ابتزاز:

- العرابى: لحد لو هاجموها الجزائريين لحد لو هاجموها السعوديين لحد لو هاجمها أى حد، مصر معروف دورها و معروف تاريخها، هى دوله رائده و هى دوله لازم تكون فعل قياديه و انت جلت جبل يومين مع المعنى هدا ان مصر بدورها القيادى لازم أن تتحمل كثير من الاساءات، نعم لازم تتحمل

- عمرو اديب: ليه ؟

- العرابى: لازم تتحمل

- عمرو اديب: ليه مكتوبه فى كتاب يعنى ؟ ربنا قال ايه.. ربنا قال "ادخلوها ان شاء الله امنين" مش ضاربين..

- العرابى: نعم؟

- عمرو اديب: ربنا.. هل كتب فى القرأن على مصر ان ده يكون قدرها ؟

- العرابى: نعم

- عمرو اديب: ايوه ؟

- العرابى: نعم انك تكون قائد للعالم العربى و القائد هو الرائد يتحمل..

## شوف كمان
* العروبه

300px|center

## مواقع خارجيه ليها علاقه بالموضوع
* الموقع الرسمى لمحبى برنامج القاهره اليوم و الاعلامى عمرو اديب

## مصادر
* زمالكفانس كوم، 24 نوفمبر 2009، القاهره اليوم: القومية العربية الزائفة.

تصنيف:مواليد 1963
تصنيف:اعلاميين مصريين
تصنيف:غرباويه
تصنيف:ناس من المحلة الكبرى
تصنيف:مصريين ضد ثورة 25 يناير
تصنيف:متعلمين فى جامعة القاهره